stanford-oval/wikipedia huggingface dataset:
גביע המלך פהד 1995
מלך השערים

לואיס גרסיה פוסטיגו המקסיקני היה מלך השערים של הטורניר, לאחר שהבקיע שלושה שערים. גבריאל בטיסטוטה הארגנטינאי, פטר ראסמוסן הדני ודניאל אמוקאצ'י הניגרי הבקיעו צמד שערים כל אחד. 10 שחקנים נוספים הבקיעו שער בודד. אף לא גול עצמי הובקע במהלך הטורניר.
הנבחרות שהשתתפו בגביע המלך פהד 1995. באדום נבחרות שהשתתפו בבית 1, ובכחול נבחרות שהשתתפו בבית 2
גול! 3

| --- | --- |

 בימוי:  אנדרו מורהן 
 הופק בידי:  מייק ג'פריס מאט בארל פיטר הסלופ
 תסריט:  מייק ג'פריס פירס אשוורת'
 שחקנים ראשיים:  ג'יי ג'יי פילד ליאו גרגורי קונו בקר ניק מורן
 מוזיקה:  מארק תומאס 
 צילום:  ג'ורג' טיפין 
 מדינה:  גרמניה, הממלכה המאוחדת 
 שיטת הפצה:  direct-to-video 
 הקרנת בכורה:  2009 
 משך הקרנה:  92 דק' 
 שפת הסרט:  אנגלית 
 סוגה:  סרט דרמה, סרט כדורגל 
 סרט קודם:  גול! 2
 דף הסרט ב־IMDb
 
גול! 3 הנודע גם בשם גול! 3: להשתלט על העולם (באנגלית: Goal! 3: Taking on the World) הוא סרט מז'אנר דרמת ספורט משנת 2009 שבויים על ידי אנדרו מורהן והופק על ידי מייק ג'פריס. הסרט הוא השלישי בטרילוגיית "גול!" ובאים לפניו גול! וגול! 2. הסרט הזה לא יצא לאקרנים כמו שני קודמיו, והתפרסמה גרסת DVD שלו לראשונה ב-15 ביוני 2009.
בסרט זה העלילה לא עוקבת אחר כוכב שני הסרטים הקודמים, סנטיאגו מונייז, והוא הופך לשחקן משני. העלילה עוקבת אחר שני חבריו: צ'ארלי בריית'וויט וליאם אדמס, המשחקים בנבחרת אנגליה בכדורגל.
עלילה

בשני הסרטים הקודמים העלילה מספרת על סנטיאגו מונייז, נער ממוצע מקסיקני שהיגר לארצות הברית בצורה לא חוקית כשהיה בן 10. הוא מצליח להבחן בניוקאסל יונייטד שבאנגליה, ולאחר הרבה בעיות הוא מרשים את כולם וחותם בתחילת הסרט השני על חוזה עתק עם מועדון הפאר ריאל מדריד. במדריד הוא חווה חיי עושר, אך האושר לא הגיע והוא סבל מהרבה בעיות. בסוף הסרט השני הוא זוכה ביחד עם קבוצתו בגביע ליגת האלופות.
בתחילת הסרט מוראה משחק הגמר של המונדיאל שמשוחק בין נבחרת מקסיקו לנבחרת אנגליה. במשחק משתתפים סנטיאגו מונייז מנבחרת מקסיקו ומנבחרת אנגליה צ'ארלי בריית'וויט וליאם אדמס. בסוף המשחק זוכים האנגלים בגביע, ואז מתברר שהמשחק כולו היה פרסומת שצולמה. לאחר ה"משחק" אומר צ'ארלי לחבריו שהוא הוזמן לשחק בסרט, וחברו ליאם מקבל חדשות לא טובות כששומע מסוכנו שריאל מדריד לא יחדשו את חוזהו.
שלושת הכדורגלנים מגיעים לאתר הצילומים שבו יצולם הסרט בהשתתפותו של צ'ארלי. שם הוא פוגש את השחקנית האיטלקייה סופיה טרדלי, והוא מכנה אותה "אשת החלומות שלי". אחר כך הם מגיעים לאתר הצילומים ופוגשים שם את "הבמאי המשוגע", המגולם על ידי אורי פפר הישראלי. במשך הצילומים מודיעים לשלושת השחקנים שהם בסגל של נבחרותיהם למונדיאל 2006.
שלושת הכדורגלנים חזרו ביחד עם השחקנית לאחר הצילומים, ונפגעו בתאונה קשה. צ'ארלי, ליאם וסופיה שישבו מאחור נפגעו קלות והחלימו במהרה אך סנטיאגו שישב מקדימה נפצע בצורה קשה הרבה יותר, והוא יצטרך לפספס את המונדיאל. אחר כך מגלה ליאם לאימתו שיש לו בת, בלה, מחברתו לשעבר ג'וּן. גילוי זה, בתוספת שחרורו מריאל נותנים לו תירוץ לשתות יותר אלכוהול.
אחר כך התברר שצ'ארלי וסנטיאגו יחזרו לשחק באנגליה, כשמונייז חתם בטוטנהאם הוטספר ובריית'וויט בניוקאסל יונייטד. ליאם מבקיע שער במשחק נגד שוודיה, אחרי שצ'ארלי מסר לו את הכדור בנגיחה. בעזרת שער זה עולה אנגליה לשלבי הנוק-אאוט. במשחק נגד אקוודור נפצע צ'ארלי, ומאוחר יותר הוא מתמוטט בחדר ההלבשה. הוא הובהל לבית החולים אך מת בדרך ממפרצת, שסבל ממנה עוד מהתאונה הקודמת. אנגליה הודחה בשלב הבא במשחק נגד פורטוגל, בו אדמס החטיא פנדל. צ'ארלי מת לאחר שהתארס עם חברתו סופיה, אך לא הספיק להתחתן איתה. מאוחר יותר הציע ליאם נישואין לג'ון. סנטיאגו היה שושבינו בחתונה. במקביל לחתונה נראות החגיגות של נבחרת איטליה שזכו במונדיאל לאחר ניצחון על נבחרת צרפת.
במקביל לעלילה המרכזית בסרט מוראה סיפורם של ה"ג'ורדי בויס", שמגיעים לגרמניה כדי לצפות במונדיאל. החבורה הזאת נראתה כבר בסרט הראשון. הם משקפים את ההשקפה של אוהדי נבחרת אנגליה, והם גם אוהדים אדוקים של הקבוצה ניוקאסל. בסרט נראות חוויותיהם במשחקים, בברים ועוד.
בסרט זה, לעומת שני הסרטים הקודמים, לא משתתפות הדמויות רוז, גלן פוי וגווין האריס. סנטיאגו מספר שהוא ורוז לא חזרו להיות בקשר לאחר שנפרדו בסוף הסרט השני, אך גורלם של האריס ופוי לא ידוע והם לא הוזכרו כלל במהלך הסרט. כל סצנות הכדורגל בהן משולבים שחקנים מקצועיים הם מתוך מאגר המשחקים של פיפ"א. תפקידם של השחקנים במשחקי הכדורגל הוגבל למסך ירוק בלבד.
שחקנים > תפקידים ראשיים

ליאו גרגורי - צ'ארלי בריית'וויט
ג'יי ג'יי פילד - ליאם אדמס
קונו בקר - סנטיאגו מונייז
ניק מורן - ניק אשוורת'
טאמר חסן - רוֹני
קסיה סמוטניאק - סופיה טרדלי
אניה להירי - ג'וּן
אורי פפר - הבמאי המשוגע
שחקנים > הופעות אורח

כל הופעות האורח של שחקני הכדורגל, שופטי הכדורגל ובעלי התפקידים של פיפ"א הם מתוך מאגר המשחקים של פיפ"א.
ארגנטינה אסטבן קמביאסו
ארגנטינה הוארסיו אליזונדו (שופט כדורגל)
אוסטרליה ג'ון אלואישי
אוסטרליה טים קאהיל
בלגיה פרנק דה בלקר (שופט כדורגל)
ברזיל קאקא
ברזיל רונאלדו
צ'כיה מילאן בארוש
אקוודור אוליסס דה לה קרוז
אקוודור אגוסטין דלגדו
אקוודור איוון קויאדס
אקוודור כריסטיאן מורה
אנגליה דייוויד בקהאם
אנגליה מייקל קאריק
אנגליה ג'יימי קאראגר
אנגליה אשלי קול
אנגליה ג'ו קול
אנגליה פיטר קראוץ'
אנגליה ריו פרדיננד
אנגליה סטיבן ג'רארד
אנגליה אואן הרגריבס
אנגליה פרנק למפרד
אנגליה ארון לנון
אנגליה גארי נוויל
אנגליה ווין רוני
אנגליה פול רובינסון
אנגליה ג'ון טרי
צרפת תיירי הנרי
צרפת עמנואל פטי
צרפת דויד טרזגה
גרמניה מירוסלב קלוזה
איטליה פאביו קנבארו
איטליה פיליפו אינזגי
מקסיקו חרארדו טוראדו
מקסיקו רפאל מארקז
מקסיקו חבייר הרננדז
הולנד רוד ואן ניסטלרוי
פורטוגל ריקארדו קרבאליו
פורטוגל מאניש
פורטוגל פרננדו מיארה
פורטוגל מיגל מונטיירו
פורטוגל הלדר פושטיגה
פורטוגל ריקארדו פריירה
פורטוגל כריסטיאנו רונאלדו
פורטוגל סימאו
ספרד לואיס גרסיה
ספרד פרננדו טורס
ספרד צ'אבי
שוודיה הנריק לארסון
שוודיה פרדי יונגברי
שוודיה מרכוס אלבאק
ארצות הברית לנדון דונובן
שווייץ מאסימו בוסאקה (שופט כדורגל)
ברזיל רונאלדיניו
ביקורת

הסרט לא קיבל ביקורות טובות מהצופים כשקיבל תגובות של חוסר מעש ועניין וביקורת על כך שלא המשיך את קו העלילה משני סרטיו הקודמים. הסרט לא הספיק לקבל ביקורות ממבקרים באתר Rotten Tomatoes.
דגל קומורו

| --- | --- |

 סוג הדגל:   דגל לאומי ודגל ימי לאומי
 יחס אורך/גובה:  3:5
 הונף לראשונה:  2001
 קבלת מעמד רשמי:  7 בינואר 2002
 מוטיבים עיצוביים:  barry, סהר, משולש, כוכב בעל 5 קודקודים 
 דגלים היסטוריים   :    דגל קומורו (1978-1992)    דגל הקומורוס (1996–2001)  
 
דגל קומורו הוא הדגל הלאומי של קומרו. הדגל הנוכחי אומץ בשנת 2002. הסהר בדגל נשמר מהדגל הקודם, אך במקום סהר על רקע ירוק בלבד, הסהר ממוקם כעת על משולש. לדגל נוספו ארבעה פסים כדי לסמל את ארבעת האיים מהם מורכבת המדינה: צהוב עבור מוהלי, לבן עבור מיוט (בשליטת צרפת, קומורו תובעת בעלות), אדום עבור אנג'אואן, וכחול עבור גרנד קומורו. ארבעת הכוכבים ליד הסהר מייצגים גם הם את ארבעת האיים, והסהר מייצג את האסלאם, הדת העיקרית בקומורו.
דגלי האיים

קומורו היא מדינת איים המורכבת מ-3 איים גדולים: מוהלי, אנג'אואן, וגרנד קומורו.
דגל אנג'אואן
דגל גרנד קומורו
דגל מוהלי
בנוסף, ממשלת קומורו טוענת לריבונות על האי הצרפתי מיוט.
דגל מיוט
דגלים קודמים של קומורו

דגל קומורו מתקופת טרום העצמאות ביולי 1975 עד ינואר 1976
דגל קומרו תחת משטר עלי סויה (ינואר 1976 – 30 בספטמבר 1978)
דגל הרפובליקה הפדרלית והאסלאמית של קומרו  (1 באוקטובר 1978 –  6 ביוני 1992)
דגל הרפובליקה הפדרלית והאסלאמית של קומורו (7 ביוני 1992 – 5 באוקטובר 1996)
דגל הרפובליקה הפדרלית והאסלאמית של קומרו (6 באוקטובר 1996 - 22 בדצמבר 2001)
ראו גם

סמל קומורו
המנון קומורו
הערות שוליים

↑  באתר דגלי העולם
↑  באתר דגלי העולם
↑  באתר דגלי העולם
↑  באתר דגלי העולם
↑  באתר דגלי העולם
| דגלי מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בוצוואנה • בורונדי • בורקינה פאסו • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| שטחים תלויים | אזוואד • איי מדיירה • אסנשן • האיים הקנריים • זנזיבר • טריסטן דה קונה • מיוט • מלייה • סאוטה • רפובליקת סהרה הערבית הדמוקרטית • סומלילנד • סנט הלנה • ראוניון |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
| דגלי מדינות ערב |
| --- | --- | --- |
|  | דגל הליגה הערבית |  |
| דגלי המדינות | איחוד האמירויות הערביות •  אלג'יריה • בחריין • ירדן • כווית • לבנון • לוב •  מאוריטניה • מצרים • מרוקו • סודאן • סוריה • עומאן • עיראק • ערב הסעודית • קומרו • קטר • תוניסיה • תימן |  |
| ישויות מדיניות | רפובליקת סהרה הערבית הדמוקרטית • הרשות הפלסטינית • סומלילנד |  |
ערך זה הוא קצרמרבנושא סמלים. אתם מוזמנים לתרום לוויקיפדיה ו.
מפת קומורו
דייוויד ייגר

| --- | --- |

דייוויד ייגר
 לידה:  21 בינואר 1974 (בן 50) סטייפלס שבמינסוטה
 עמדה:  רכז 
 מכללה:  מכללת קונקורדיה (1993–1994) אוניברסיטת מדינת מינסוטה במורהד (1996–1997)
 קבוצות כמאמן
 1997–2000 2000–2004 2004 2004–2006 2006–2007 2007–2013 2013–2016 2016–2019:  דקוטה ויזארדס (ע. מאמן) דקוטה ויזארדס סידר רפידס ריבר ריידרס סו פולס סקייפורס דקוטה ויזארדס ממפיס גריזליס (ע. מאמן) ממפיס גריזליס סקרמנטו קינגס
 הישגים כמאמן
 אליפות ליגת ה-IBA‏ (2001) שלוש אליפויות ליגת ה-CBA‏ (2002, 2004, 2005) שתי זכיות בתואר מאמן השנה בליגת ה-CBA‏ (2002, 2004) אליפות ליגת הפיתוח של ה-NBA‏ (2007)
 
דייוויד (דייב) ייגר (באנגלית: David Joerger; נולד ב-21 בינואר 1974) הוא מאמן כדורסל אמריקאי. בעבר זכה באליפות ליגת ה-IBA, בשלוש אליפויות בליגת ה-CBA ובאליפות נוספת בליגת הפיתוח של ה-NBA.
קריירה

לאחר קריירת משחק בקולג'ים במורהד, מינסוטה, עבר ייגר לשמש כג'נרל מנג'ר בקבוצת דקוטה ויזארדס מליגת ה-IBA. ב-1997 מונה לעוזר מאמן בקבוצה וב-2000 למאמן ראשי. כבר בעונתו הראשונה כמאמן זכה ייגר להצלחה: לאחר מאזן חיובי 10-30 בעונה הסדירה וניצחון 2:3 בסדרת גמר של הטוב מחמש, לאחר שפיגרו 2:0 בסדרה לדה מוין דרגונס. בתום העונה עברה קבוצת דקוטה ויזארדס של ייגר לשחק בליגת ה-CBA. גם לאחר המעבר, בעונת 2001/2002, זכתה הקבוצה באליפות תחת ייגר שזכה בפרס מאמן השנה בליגת ה-CBA. בעונת 2002/2003 סיימה דקוטה ויזארדס את העונה הסדירה במאזן הטוב ביותר אך הפסידה בפלייאוף. עונת 2003/2004 שחזר ייגר את ההצלחה, האישית והקבוצתית מ-2002 כשקבוצתו הוכתרה שוב לאלופה והוא למאמן השנה ב-CBA.
לאחר שאימן ב-USBL, ב-2004 ייגר עזב את דקוטה ויזארדס לטובת סו פולס סקייפורס. יירגר הוביל את הסקייפורס, שלא העפילו לפלייאוף בעונות הקודמות, למאזן חיובי 17-31 ולמקום בפלייאוף. הקבוצה הגיעה עד לגמר שם פגשה את דקוטה שאומנה על ידי עוזרו לשעבר של ייגר קייסי אוונס. בגמר גברו ייגר והסו פולס סקייפורס על קבוצתו לשעבר וזכו באליפות נוספת. בעונה הבאה שוב העפילה הקבוצה לפלייאוף אך לא הצליחה לזכות באליפות שנייה רצופה. בעונת 2006/2007 חזר ייגר לדקוטה ויזארדס שעברה לשחק בליגת הפיתוח של ה-NBA. כבר בעונתו הראשונה בליגה הוביל ייגר את קבוצתו לניצחון בגמר 121-129 אחרי הארכה ולזכייה באליפות החמישית שלו כמאמן ראשי.
ב-2007 עבר ייגר ל-NBA והחל לשמש כעוזר מאמן בממפיס גריזליס. בעונת 2010/2011 הפקיד מאמן הקבוצה ליונל הולינס את אימון ההגנה בידי ייגר. ההגנה של הגריזליס, שדורגה במקום ה-24 בליגה בעונת 2009/2010, התקדמה למקום ה-9 ב-2010/2011, ל-7 ב-2011/2012 ולשני ב-2012/2013. ב-2013 מונה למאמן ראשי בקבוצה. בעונת 2013/2014 העפילו הגריזליס לפלייאוף ה-NBA מהמקום השביעי, אך הפסידו בסיבוב הראשון לאוקלהומה סיטי ת'אנדר בשבעה משחקים. ב-2014/2015 שוב העפילה הקבוצה, הפעם מהמקום החמישי, ובסיבוב הראשון ניצחה בחמישה משחקים את פורטלנד טרייל בלייזרס.
הישגים ב-NBA

| עונה | קבוצה | משחקים | ניצ' | הפס' | אחוז ניצחונות | מיקום | משחקי פלייאוף | ניצ' | הפס' | אחוז ניצחונות | העפלה |
| --- | --- | --- | --- | --- | --- | --- | --- | --- | --- | --- | --- |

| ממפיס | 2013/2014 | 82 | 50 | 32 | 0.610 | מקום 3, דרום מערבי | 7 | 3 | 4 | 0.429 | סיבוב ראשון בפלייאוף |
| ממפיס | 2014/2015 | 82 | 55 | 27 | 0.671 | מקום 2, דרום מערבי | 11 | 6 | 5 | 0.545 | סיבוב שני בפלייאוף |
| קריירה |  | 164 | 105 | 59 | 0.640 |  | 18 | 9 | 9 | 0.500 |  |
הערות שוליים

↑  קווין ארנוביץ, Who's ready to be an NBA head coach? כתבה באתר ESPN, 11 במאי 2013
גל הרוש

| --- | --- |
אין תמונה חופשית
 השתייכות:   משטרת ישראל
 עיטורים
  עיטור המופת
גל הרוש (נולדה ב-1994) היא קצינת משטרה בעלת עיטור המופת של משטרת ישראל.
ביוגרפיה

הרוש שירתה שירות חובה במשטרה ולאחריו נשארה בשירות קבע ובשנת 2020 החלה קורס קצינים.
בתפקידה כשוטרת סיור בתחנת נהריה, ביום 13 במרץ 2019 הוזעקה לזירת שריפה בבניין דירות וממנו חילצה אם ושני ילדים מהקומה השלישית. היא נפגעה משאיפת עשן ורק לאחר השלמת החילוץ התפנתה לטיפול רפואי. בשנת 2020 הוחלט להעניק לה את עיטור המופת על כך שהיא "פעלה בנחישות, בקור רוח ובמקצועיות ותוך סיכון עצמי וביצעה באומץ פעולות להצלת חיי אדם".
הערות שוליים

↑    ליאור אל־חי, טבילת אש, באתר "ידיעות אחרונות", 15 בנובמבר 2020
↑  טבילת האש
↑  גיבורות בכחול ובירוק: שוטרות מעוטרות
דייוויד ילנד

| --- | --- |
אין תמונה חופשית
 לידה:  1947 (בן 77 בערך) אנגליה, הממלכה המאוחדת 
 מדינה:  הממלכה המאוחדת 
 מקום לימודים:  מודלין קולג' (קיימברידג') 
 צאצאים:  Hannah Yelland 
 פרופיל ב-IMDb
 
דייוויד ויליאם ילנד (באנגלית: David William Yelland; נולד ב-1947) הוא שחקן קולנוע, טלוויזיה ותיאטרון אנגלי.
ביוגרפיה

ילנד למד אנגלית במגדלן קולג' באוניברסיטת קיימברידג', ואחר כך החל בקריירת המשחק בתיאטרון סיטיזנס בגלאזגו. מאז הופיע במספר רב של הצגות בתיאטרון ובהפקות טלוויזיוניות. אחד מתפקידיו הידועים הוא בדמות הנסיך אדוארד השמיני בסרט הקולנוע "מרכבות האש".
ב-1974 שיחק בתפקיד הראשי במיני-סדרה "דייוויד קופרפילד" של ה-BBC, עיבוד לרומן באותו שם. הוא מוכר גם מהופעתו בדמות ניקולס, בנו של הוראס רמפול, בסדרת הטלוויזיה "רמפול". ב-1986 גילם את אביה של הדמות הראשית בסדרה "נסיכה קטנה" ברשת London Weekend Television. עוד גילם את ג'ורג', משרתו האישי של הרקול פוארו (דייוויד סושה) בסדרת הטלוויזיה "פוארו" על פי ספרי אגאתה כריסטי. בסוף 2007 שיחק בתפקיד ראלף ניקלבי בהפקה מחודשת של המחזה "חייו והרפתקאותיו של ניקולס ניקלבי" לצדה של בתו האנה.
ב-2016 גילם ילנד את דמותו של מרטין בל בסרט הטלוויזיה "רג'" של ה-BBC.
הערות שוליים

1 2  Autobiographical details from Chichester Festival Theatre
↑  Magdelene College Alumni list includes David Yelland
↑  "BBC One: Reg". BBC Online. נבדק ב-7 ביוני 2016. {{cite web}}:  (עזרה)
| --- | --- |
בקרת זהויות :  NLI: 987007426619305171  PLWABN: 9810646376405606  BIBSYS: 7010728  GND: 1140538233  ISNI: 0000 0000 4439 4647  LCCN: no2006067304  NLK: KAC2020N2456  SUDOC: 191786640  VIAF: 35146030519535860447   WorldCat (עם VIAF): 35146030519535860447
דודו (משחק)

משחק דודו
דודו (בספרדית: Dudo, בתרגום לעברית: "אני בספק"; ידוע גם כקאצ'ו, פרודו, פאראפיקו  או קצ'יטו) הוא משחק קוביות פופולרי, שנוהגים לשחק עמו בפרו, בצ'ילה, בבוליביה ובמדינות נוספות באמריקה הלטינית. המשחק מיועד לשני שחקנים או יותר ותכליתו היא ניחוש כמות הקוביות המראות מספר מסוים, הנמצאות מתחת לכוסות המונחות על שולחן. השחקן המפסיד בכל מחזור, מאבד אחת מקוביותיו, והמנצח הוא השחקן האחרון שנותרה אצלו קובייה אחת לפחות.
אופן המשחק

לכל שחקן יש בתחילת המשחק 5 קוביות וכוס, המשמשת לערבוב הקוביות ולהסתרתן משחקנים אחרים. השחקנים מגלגלים קובייה לפי הסדר, כדי לקבוע איפה ובאיזה סדר ישבו (דבר שמשפיע הרבה במשחק). לאחר שנקבע התור במשחק, השחקנים מערבבים את קוביותיהם בכוסותיהם, וכל שחקן מסתכל בקוביותיו, אך מוודא שהאחרים לא יראו אותן. השחקן הראשון מנחש ואומר כמה קוביות מראות לפחות מספר מסוים (לדוגמה, "חמש פעמים שלוש", מה שאומר שלכל השחקנים ביחד יש לפחות 5 קובית שתוצאותיהן 3, מה שיכול להיות נכון או שגוי). לשחקן הבא אחריו יש כמה אפשרויות: "להעלות", "לפתוח" או "להשוות" את ההכרזה:
"העלאה" או ״הימור״: השחקן יכול להגדיל את ההימור, בכך שהוא מגדיל את כמות הקוביות (לדוגמה, מחמש פעמים שלוש לשש פעמים שלוש), את מספר הקובייה (לדוגמה, מחמש פעמים שלוש לחמש פעמים ארבע) או את שניהם. אם שחקן העלה את כמות הקוביות, הוא יכול לבחור מספר כרצונו (לדוגמה, מחמש פעמים שש לשש פעמים שלוש).
"פתיחה" או ״דודו״: משמעות ה"פתיחה" היא, שהשחקן לא מאמין לנכונות ההימור הקודם. כל השחקנים חושפים את קוביותיהם, ואם ההימור שביצע השחקן שלפניו לא נכון (כלומר, כמות הקוביות המראות מספר מסוים נמוכה מהכמות שהוכרזה - הימור כמו בדוגמה למעלה, אך באמת יש רק 4 קוביות שמראות 3), השחקן הקודם (שביצע את ההימור השגוי) מאבד קובייה ושם אותה על השולחן. אם ההימור הקודם נכון, כלומר, השחקן שפתח טעה, ובמשחק יש לפחות הכמות שציין המהמר הקודם (כמו בדוגמה למעלה, יש לפחות 6 קוביות המראות 3), השחקן ש"פתח" מאבד קובייה ושם אותה על השולחן. לאחר הפתיחה, מתחיל סיבוב חדש בו מתחיל השחקן שאיבד קובייה. המשחק ממשיך עד שרק שחקן אחד נשאר עם קובייה אחת או יותר, והוא המנצח.
"השוואה" או ״בול״: משמעות "השוואה" היא שהשחקן בטוח שההכרזה הקודמת נכונה בדיוק (כלומר, כמות הקוביות ממספר מסוים שהכריז השחקן הקודם נכונות בדיוק - בדוגמה למעלה - השחקן חושב שיש בדיוק 6 קוביות המראות 3). הקוביות נחשפות. אם הניחוש היה נכון, השחקן מקבל קובייה מהשולחן (עד לכמות של 5 קוביות מקסימליות, כמו בהתחלה). אם הניחוש לא היה נכון, השחקן מאבד קובייה ושם אותה על השולחן.
האסים

בדודו, האס (קובייה המראה 1) הוא סוג של ג'וקר. כשבודקים את ערכי הקוביות, אסים נספרים כקובייה שהוכרזה.
לאסים יש חוקים שונים כשמעלים הימור. אפשר להמיר מספר לאסים על ידי חלוקת כמות הקוביות ב-2 ואומדן כלפי מעלה. לדוגמה, ניתן להמיר "6 פעמים 2" ל"3 פעמים אס" ו"11 פעמים 5" ל"6 פעמים אס" (11/2=5.5, אחרי אומדן - 6). בנוסף, ניתן להמיר אסים למספרים. דבר זה נעשה על ידי הכפלת הכמות ב-2 והוספת 1. לדוגמה, "4 פעמים אס" ניתן להמרה ל"9 פעמים (כל מספר)" (2*1+4=9) או "2 פעמים אס" ניתנים להמרה ל"5 פעמים (כל מספר)" (2*1+2=5). כמובן, שניתן להעלות "3 פעמים אס" ל"4 פעמים אס" כרגיל. חוקים אלו לא תקפים כאשר השחקן המתחיל את הסיבוב מתחיל בהימור על כמות האסים. במקרים אלו, השחקן הבא יכול להמיר את האסים לכל דבר (כולל הקטנת המספר). לאחר מכן משתמשים בחוקים הרגילים לאסים.
סיבוב מיוחד

כאשר שחקן שהיו לו 2 קוביות מאבד אחת, הסיבוב הבא הוא "סיבוב מיוחד" (מן הסתם שהשחקן הזה יהיה השחקן שיתחיל את הסיבוב הבא, כי הוא איבד קובייה).
החוקים בסיבוב זה הם שונים:
האסים אינם נספרים כג'וקרים.
אף אחד לא יכול "להשוות", הסיבוב מסתיים כשמישהו "פותח".
רק שחקנים שגם להם יש קובייה אחת יכולים לשנות את מספר ההכרזה.
סיבוב מיוחד מתקיים פעם אחת לכל שחקן. כלומר, אם שחקן מקבל קובייה על ידי "השוואה" ואז מאבד אותה, אין "סיבוב מיוחד".
ראו גם

פוקר שקרנים
ג'ון קרופר

| --- | --- |
ד"ר ג'ון קרופר במדי קצין רפואה בריטי במהלך מלחמת העולם הראשונה
ד"ר ג'ון קרופר במדי קצין רפואה בריטי במהלך מלחמת העולם הראשונה
 לידה:  17 בספטמבר 1864
 נהרג:  21 בנובמבר 1916 (בגיל 52)
 ענף מדעי:  רפואה, מיקרוביולוגיה
 מקום מגורים:  האימפריה הבריטית, ארץ ישראל
 פרסים והוקרה:  אנדרטה לזכר טביעת בריטניק בבית הקברות הצבאי הבריטי במִיקְרָה (Mikra) בסמוך לסלוניקי שביוון. לוחית זיכרון בכנסייה בקראנט (Caerwent) שבוויילס
 תרומות עיקריות
 חלוץ המחקר הרפואי בתחום המחלות הזיהומיות בארץ ישראל
ד"ר ג'ון קְרוֹפֶּר (באנגלית: John Cropper,‏ 17 בספטמבר 1864 - 21 בנובמבר 1916) היה רופא ומיקרוביולוג אנגלי, חלוץ המחקר הרפואי בארץ ישראל בתחום המחלות הזיהומיות בכלל ומחלת המלריה בפרט.
קורות חייו > שנותיו הראשונות

קרופר נולד בכפר גִּיסְבּוֹרוֹ (Guisborough) שבמחוז יורקשייר ב-17 בספטמבר 1864 לאדוארד ותאודוסיה קרופר. גדל והתחנך בליברפול שבמחוז מרזיסייד ולאחר סיום לימודיו בבית הספר צ'רטרהאוס, שבמחוז סארי, התקבל ללימודי רפואה באוניברסיטת קיימברידג'. בשנת 1891, לכשסיים את לימודי הרפואה, פנה להתמחות באופתלמולוגיה.
קורות חייו > פעילותו במסגרת החברה המיסיונרית הכנסייתית

בשנת 1896, במסגרת החברה המיסיונרית הכנסייתית האנגלית, יצא קרופר לשליחות מיסיונרית-רפואית בארץ ישראל. בשנת 1900, בתום תקופת השליחות הראשונה, חזר לבריטניה לפרק זמן של כשנה וחצי. באמצע שנת 1901 יצא לתקופת שליחות שנייה בארץ ישראל שנמשכה כ-7 שנים. בשנת 1908, בתום תקופת השליחות השנייה, חזר לבריטניה והחל לפעול למען הקמת שלוחות של ארגון הצלב האדום ברחבי אנגליה. בסך הכל שהה ופעל קרופר בארץ ישראל, להוציא חופשות מולדת, במשך 12 שנה.
פרט לשליחותו המיסיונרית-רפואית בארץ ישראל, נשלח קרופר גם לטורקיה, סודאן ואוגנדה.
קורות חייו > שירותו הצבאי במהלך מלחמת העולם הראשונה

בשנת 1914, עם פרוץ מלחמת העולם הראשונה, התנדב קרופר לחיל הרפואה המלכותי בדרגת קפטן ונשלח לצרפת יחד עם חיל המשלוח הבריטי. בשנת 1915 הקים בכפר סַדְבְּרוּק (Sudbrook) שבוויילס, בסיוע אשתו, בית חולים לפצועי המלחמה (על סיועהּ בהקמת בית החולים התקבלה אשתו כחברה למסדר האימפריה הבריטית). בשנת 1916 הוצב קרופר על סיפון אוניית בית החולים בריטניק (Britannic), ספינת פאר שנבנתה יחד עם טיטניק על ידי חברת וייט סטאר ליין, אשר פעלה לטיפול בפצועי החזית המזרח תיכונית ולפינויים לסאות'המפטון. ב-21 בנובמבר 1916, במהלך מסעה השישי טבעה בריטניק לאחר שנפגעה ממוקש ימי, או מטורפדו בסמוך לאי קיאה שביוון. לדברי הניצולים, ד"ר קרופר עלה על אחת מסירות ההצלה האחרונות שהורדו למים. אולם באותו הרגע החליט רב החובל של בריטניק להניע מחדש את המנועים על מנת לנסות להושיט את הספינה אל החוף. כתוצאה מכך נשאבו 3 סירות הצלה אל מדחפי הספינה, דבר שגרם למותם של 30 מהנוסעים.
מתוך 1,066 בני אדם שהיו סיפונה של בריטניק, בעת שנפגעה, ניצלו 1,036. ד"ר ג'ון קרופר היה מבין 30 הנוסעים אשר קיפחו את חייהם במהלך ניסיון השווא להציל את הספינה. בן 52 היה במותו.
קורות חייו > חיים פרטיים

בשנת 1895 נישא לאן אלן ווקר (Anne Ellen Walker), בת למשפחה אמידה מהעיירה קראנט (Caerwent) שבוויילס, שם הקימו את ביתם. אשתו הצטרפה אליו לפחות לתקופת השליחות הראשונה בארץ ישראל.
ממפקד אוכלוסין שנערך בשנת 1901 נראה כי ילדיהם נולדו בבריטניה, מכאן ניתן להניח כי לקראת הלידות הייתה אן אלן חוזרת לוויילס. ב-5 במאי 1898 נולד בנו הבכור תומאס אנדרו קרופר (Thomas Andrew Cropper).
ג'ון קרופר היה בעל כישורים מגוונים ובנוסף להיותו רופא וחוקר עסק רבות גם בפיתוח וייעול אביזרים רפואיים שונים, דוגמת: מצבט מיוחד לטיפול בגרענת וסד לקיבוע עצם השכם. פרט לכך היה אמן חובב שקיבל פרסים רבים על ציוריו ורישומיו וגם נהג נלהב שרכש את אחת המכוניות הראשונות במקום מגוריו. בשנת 1909 אף רשם פטנט על אמצעי לייעול תהליך הגיפור של צמיגי רכב ממונע.
בנו סג"ם תומאס אנדרו קרופר התגייס לחיל התותחנים המלכותי ונהרג ב-19 באפריל 1918, במהלך מתקפת האביב. הוא נטמן בבית הקברות הצבאי הבריטי בקומונת זִ'יזָנְקוּר (Gézaincourt) שבצרפת.
הנצחתו

ד"ר ג'ון קרופר טבע תוך כדי ניסיון החילוץ מבריטניק הטובעת וגופתו לא נמשתה. הודעה על מותו התפרסמה 3 שבועות לאחר טביעת בריטניק בכתבי The Lancet ו-British Medical Journal. הוא מונצח באנדרטה לזכר טביעת בריטניק בבית הקברות הצבאי הבריטי במִיקְרָה (Mikra) בסמוך לסלוניקי שביוון וכן, יחד עם בנו תומאס אנדרו קרופר, בלוחית זיכרון בכנסייה בעיירת מגוריו בקראנט.
לקריאה נוספת

פרופ' נסים לוי, יעל לוי, רופאיה של ארץ-ישראל 1948-1799 (מהדורה שנייה), הוצאת איתי בחור, זכרון יעקב, מרץ 2012, קרופר ג'ון - מחלוצי החוקרים של המלריה בארץ, עמוד 376.
הערות שוליים

↑  קפטן ג'ון קרופר באתר ועדת חבר העמים לקברי מלחמה.
↑  מתוך מה לאחות של "הטיטניק" ולהיסטוריה של הרפואה בארץ-ישראל?, מאת זלמן גרינברג, הרפואה, כרך 145, חוברת ו' (יוני 2006).
1 2 3 4  מתוך מה לאחות של "הטיטניק" ולהיסטוריה של הרפואה בארץ-ישראל?, מאת זלמן גרינברג, הרפואה, כרך 145, חוברת ו' (יוני 2006).
1 2 3 4 5 6  קטעי הביוגרפיה נמסרו לעורך המאמר, מה לאחות של "הטיטניק" ולהיסטוריה של הרפואה בארץ-ישראל?, מנכדו של ד"ר קרופר, ג'ון הרווי, וכן הם מבוססים על נתוני מפקד האוכלוסין הבריטי משנת 1901.
1 2 3 4 5  הביוגרפיה של ג'ון קרופר באתר www.caerwentcc.com
↑  Cropper J, Madaba M'Kaur and Callirrhoe. (1906). The Palestine Exploration Fund
↑  Cropper J. (1900). Unusual ending of a case of empyema. The Lancet. 155:771
↑  Cropper J. (1904). Crus Hospital, Nablus, Palestine. A case of closure of the jaws due to citaricial bands. The Lancet. 163:653-654
↑  Cropper J. (1905). A case of rupture of the bladder in a young child. The Lancet. 165:639-640
↑  Cropper J. (1906). Successful removal of a large hygroma in a child aged three weeks. The Lancet. 168:652-653
↑  Cropper J. (1902). The geographical distribution of Anopheles and malarial fever in upper Palestine. The Journal of Hygiene. 2:47-57
↑  קרמר מ', השבוע. השקפה, שנה שביעית, כ"ח תשרי תתל"ז (ה'תרס"ו), 27 באוקטובר 1905, עמ' 4.
↑  Canaan T. (1934/35). Die hygienischen und sanitäeren Verhaetnisse Palaestinas vor dem Kriege. Folia Medica International Orient. 1:300-307
↑  Cropper J. (1908). Phenomenal abundance of parasites in fatal case of pernicious malaria. The Lancet. 172:16-17+ colored plate
↑  Cropper J. (1905). Spirillum fever in palestine. British Medical Journal. 190&420
↑  Cropper J. (1908). Note on two cases of Anthrax untreated. The Lancet. 171:1007
↑  Cropper J. (1908). An improved trachoma forceps. The Lancet. 171:1352
↑  Cropper J. (1915). A useful shoulder-splint. The Lancet. 185:1246
↑  סג"ם תומאס אנדרו קרופר באתר ועדת חבר העמים לקברי מלחמה.
↑  קפטן ג'ון קרופר באתר ועדת חבר העמים לקברי מלחמה.
דייגו דמה

דייגו דמה (בגרמנית: Diego Demme, נולד ב-21 בנובמבר 1991 בהרפורד שבגרמניה) הוא כדורגלן גרמני ממוצא איטלקי המשחק בהרטה ברלין מהבונדסליגה 2 בעמדת הקשר אחורי.